**אבות האומה- הוגים ומגשימים בתנועה הציונית**

המכללה לביטחון לאומי – מחזור מ''ז

סדנה בהנחיית יוסי בן ארצי וענת חן

**'אבות האומה'** במסגרת לימודי המב''ל מחזור מ''ז הינה סדנה קצרה, המוקדשת להיכרות עם התפיסות הבסיסיות של הוגים ומגשימים נבחרים בתולדות המפעל הציוני. במסגרת זו ירצו מומחים לתולדות הרעיון הציוני על מספר אישים, ומפאת קוצר היריעה, בהיבט מסוים הקשור בחזונם ובדמותה של מדינת הלאום העברי שתוקם בארץ ישראל**:** י.ל. פינסקר, אחד העם, הרב מוהליבר, ב.ז. הרצל, חיים ויצמן, זאב ז'בוטינסקי ודוד בן גוריון. אלה יוצגו בחלקם למשתתפים בהקשר הנחת היסודות לאומה המתחדשת בארץ-ישראל, וחלקם יילמד על ידי הצוותים בתהליך למידה עצמית.

**מטרת הלימוד** העצמי הינה התמקדות בשאלה כללית משותפת לכל הצוותים: *מהי דמותה של מדינת היהודים העתידית, מהם ערכי היסוד והאידיאלים האוניברסאליים עליהם תהיה מושתתת, ומה יהיה המייחד אותה כמדינת לאום יהודית שהינה חלק ממשפחת העמים ואומות עולם?*

**לקח והישג**

 יכולת המשגה והבנת הרעיונות המכוננים של הציונות והוגיה, ויכולת בחינתם אל מול דמותה של מדינת ישראל בימינו, באמצעות בחינת המתאם או ההיסט בין החזון ומימושו.

**שיטה:**

* תדרוך מקדים וקבלת חומרי קריאה – יוסי בן ארצי/ענת חן
* למידה בצוותים באחריות מוביל עד ליום העיון: חלוקת חומר ומשימות בצוות
* יום עיון ולמידה מרוכזת
* מפגש סיכום

**תכנית יום העיון והלמידה** המרוכזת, 20 בנובמבר 2019:

* פרופ' גור אלרואי – אוניברסיטת חיפה: *מפינסקר ועד הרצל וכל מה שבאמצע: מה ראו אבות האומה לנגד עיניהם?*
* פרופ' אמיר גולדשטיין – המכללה האקדמית תל-חי: *אבות הימין והשמאל? דוד בן-גוריון וז'בוטינסקי, על תפקיד הציונות ודמותה של המדינה היהודית*

**העבודה בצוותי למידה** תהיה על 4 הוגים באתרים נבחרים:

* הרב שמואל מוהליבר- במוזיאון הרב מוהליבר במזכרת בתיה
* חיים ויצמן – במכון לחקר הציונות/אונ' תל אביב עם פרופ' מאיר חזן
* דוד בן גוריון – בבית בן גוריון בתל אביב
* זאב ז'בוטינסקי – במצודת זאב
* מפגש סיכום במליאת מב''ל: הצגת ממצאים על ידי הצוותים באמצעות מצגת/שיחה/המחשה אחרת: **מהי דמותה הערכית של מדינת היהודים על פי ההוגה הנלמד?**

**חומרי קריאה:**

* **מקראת מב''ל** בעריכת ענת חן ויוסי בן ארצי
* רקע כללי: שלמה אבינרי, **הרעיון הציוני לגווניו**, הוצאת עם עובד, תל אביב 1980